b'\n_START_ARTICLE_\nRoberto San Mart\xc3\xadn\n_START_SECTION_\nBiografia\n_START_PARAGRAPH_\nDes que va n\xc3\xa9ixer es pot dir que ha estat relacionat amb el m\xc3\xb3n de la interpretaci\xc3\xb3, ja que \xc3\xa9s fill de l\'actriu Susana P\xc3\xa9rez i del director de cinema i tamb\xc3\xa9 escriptor Roberto A. San Martin. I, encara que va comen\xc3\xa7ar diferents estudis i va treballar en diferents professions, va acabar decantant cap a la interpretaci\xc3\xb3. \xc3\x89s un actor molt conegut a Espanya per la seva intervenci\xc3\xb3 en diverses de les s\xc3\xa8ries m\xc3\xa9s populars de televisi\xc3\xb3 espanyola, tot i que tamb\xc3\xa9 ha treballat en el teatre i el cinema. En els escenaris, Roberto ha protagonitzat un gran nombre d\'obres, com La Celestina, \xc3\x8dcaros, En la cama, Platonov o Madre Coraje, les dues \xc3\xbaltimes dirigides per Gerardo Vega. Al cinema ha protagonitzat alguns curtmetratges com  Los pilotos no llevan casco, El caracol o El regalo. I tamb\xc3\xa9 va treballar en alguns llargmetratges al seu pa\xc3\xads com Encantado o Entre ciclones._NEWLINE_A causa de la popularitat que l\'actor tenia al seu pa\xc3\xads el director de cinema espanyol Benito Zambrano el va escollir, l\'any 2005, perqu\xc3\xa8 s\'encarregu\xc3\xa9s de seleccionar alguns actors que poguessin fer de m\xc3\xbasics per la seva pel\xc2\xb7l\xc3\xadcula Habana Blues. Roberto va presentar tamb\xc3\xa9 la seva fitxa per intentar aconseguir un personatge de repartiment, i li van donar un dels personatges principals, el de Tito. Es tracta d\'un m\xc3\xbasic cub\xc3\xa0 que decideix deixar l\'illa per establir-se a Espanya. Roberto arran d\'aquest treball va decidir marxar a viure a Madrid. L\'any 2006, l\'actor protagonitza la pel\xc2\xb7l\xc3\xadcula La semana que viene (sin falta), en qu\xc3\xa8 comparteix cartell amb Imanol Arias, i, en aquest mateix any, va donar vida a un arist\xc3\xb2crata a la pel\xc2\xb7l\xc3\xadcula La dama boba. De la resta de la seva filmografia es pot destacar Soy un pelele, Atasco en la nacional o Guerrilla._NEWLINE_Pel que fa a la televisi\xc3\xb3, l\'actor, en arribar a Espanya ja havia treballat en alguns programes de la pantalla petita al seu pa\xc3\xads, com A moverse o Cuerda viva, aix\xc3\xad com en algunes s\xc3\xa8ries com  Violetas de agua, las mujeres de Pocholo o Historias personales. Acabat d\'arribar a nostre Espanya, despr\xc3\xa9s d\'intervenir en la pel\xc2\xb7l\xc3\xadcula de Benito Zambrano, l\'actor es va presentar a un c\xc3\xa0sting per incorporar-se a la s\xc3\xa8rie Aqu\xc3\xad no hay quien viva, obtenint un paper, el de Yago, un jove ecologista que entaula una relaci\xc3\xb3 amb Luc\xc3\xada, "la pija"._NEWLINE_En els anys 2007 i 2008 va formar part de la plantilla d\'actors de La que se avecina, s\xc3\xa8rie que pr\xc3\xa0cticament \xc3\xa9s una seq\xc3\xbcela de l\'anterior. Hi Roberto encarnava el personatge de Silvio. L\'any 2010 l\'actor va veure molt augmentada la seva popularitat a Espanya, quan va ser contractat per participar en la s\xc3\xa8rie Amar en tiempos revueltos, on va representar a Ubaldo Ramos fins a l\'any 2011, posteriorment es va incorporar a la s\xc3\xa8rie Murta, en el paper de director de l\'hoteL. L\'actor va obtenir, l\'any 2006, el Premi al millor actor de repartiment al Festival de Cinema de M\xc3\xa0laga per la seva interpretaci\xc3\xb3 en la pel\xc2\xb7l\xc3\xadcula La dama boba.'